# Aleksandras Vasiliauskas

### Straipsnis iš Vikipedijos, laisvosios enciklopedijos.

Aleksandras Vasiliauskas (g. 1940 m. sausio 25 d. Žvirgždžiuose, Telšių raj.) – ekonomistas, habilituotas daktaras, profesorius, Lietuvos mokslų akademijos narys ekspertas.

## [taisyti] Biografija

1958 m. baigė Pavandenės vidurinę mokyklą, 1965 m. baigė Vilniaus valstybinį universitetą. 1977 m. ekonomikos mokslų daktaras.

1965-1966 m. Lietuvos mokslų akademijos Fizikos ir matematikos instituto jaunesnysis mokslinis bendradarbis, 1966-1969 m. LTSR Kaimo statybos ministerijos Statybos ekonomikos ir valdymo laboratorijos vyriausias projekto inžinierius, skyriaus viršininkas. 1966-1974 m. LTSR Valstybinio plano komiteto Skaičiavimo centro skyriaus viršininkas, 1974-1978 m. LTSR Valstybinio plano komiteto Liaudies ūkio planavimo ir ekonomikos instituto skyriaus vedėjas, 1978-1989 m. instituto direktorius.

1980-1993 m. Vilniaus valstybinio universiteto profesorius. 1993-1994 m. Prezidento patarėjas ekonomikos klausimais. 1994-1995 m. LR ekonomikos ministras. 1995-1999 m. Lietuvos mokslų akademijos Europos integracijos tyrimų centro direktorius, nuo 1999 m. Lietuvos mokslų akademijos Ekonomikos instituto vyriausias mokslinis bendradarbis, nuo 2001 m. Kauno technologijos universiteto (KTU) profesorius valandininkas, nuo 2002 m. KTU tarybos pirmininkas.

Žmona Egidija (g. 1955 m.). Vaikai Artūras (g. 1970 m.), Lukas (g. 1988 m.)

## [taisyti] Mokslinė ir pedagoginė veikla

Tyrė ekonominės informacijos teorijos, valdymo ir planavimo informacinių sistemų, Lietuvos integracijos į Europos Sąjungą, šalies ekonomikos plėtros veiksnių ir strategijos, firmų ir įmonių strateginio valdymo problemas. Paskelbė per 120 mokslinių darbų, parašė 2 monografijas, 4 brošiūras, 3 vadovėlius universitetų studentams. Parengė 8 socialinių mokslų daktarus. Vadovavo ekspertų grupėms rengiant Lietuvos ekonomikos plėtros ilgalaikes strategijas iki 2015 ir 2020 m., Lietuvos nacionalinę energetikos strategiją iki 2020 m.

1991, 1996, 2001 ir 2006 m. rinktas Lietuvos mokslų akademijos narys ekspertas. 2007 m. apdovanotas ordino "Už nuopelnus Lietuvai" riterio kryžiumi.

Rodomas puslapis "http://lt.wikipedia.org../../../a/l/e/Aleksandras_Vasiliauskas_b34e.html"

Kategorijos: Lietuvos ekonomistai | Lietuvos ūkio ministrai

##### Views

- Straipsnis
- Aptarimas
- Dabartinė versija

##### Paieška